Sojoji sun kashe 'yan sanda uku, sun saki gogarman masu Garkuwa da mutane a Jalingo - Premium Times Hausa
You are at:Home»Labarai»Sojoji sun kashe ‘yan sanda uku, sun saki gogarman masu Garkuwa da mutane a Jalingo
Sojoji sun kashe ‘yan sanda uku, sun saki gogarman masu Garkuwa da mutane a Jalingo
Bi Mohammed Lere a kan	 August 7, 2019 Labarai
A wani abin tashin hankali da ban tsoro da ya auku a hanyar Ibi zuwa Jalingo, dake jihar Taraba ranar Laraba shine yadda gungun sojoji suka yi wa tawagar ‘yan sandan kwantar bauna suka kashe ‘yan sanda uku.
Frank Mba ya bayyana haka a takarda da ya fitar ranar Laraba cewa sojojin sun budewa ‘yan sandan wuta ne bayan sun kamo wani gogarman masu garkuwa da aka dade ana farautar sa mai suna Alhaji Hamisu.
Sufeto janar din ‘Yan sanda Mohammed Adamu ya bayyana cewa tuni har an aika da babban mataimakin shugaban ‘Yan sanda DIG zuwa Jalingo domin yin bincike kan abinda ya faru. Su kuma wadanda aka kashe tuni an aika da gawarwakinsu dakin ajiye gawa.